# AVTALE OM ANSVARLIG LÅN

# mellom

**Låntager X (Org nr: X)**

og

**Långiver X (Org nr: X)**

1. **Bakgrunn/formål**

Låntager er en klubb tilsluttet Norges Ishockeyforbund (NIHF) og Norges idrettsforbund og olympiske og paralympiske komité (NIF), og innehar klubblisens i henhold til NIHFs Klubblisensreglement.

Formålet med lånet er å sikre Låntaker en kostnadseffektiv finansiering, styrke den finansielle handlefriheten og sikre en forsvarlig drift av virksomheten.

Denne avtalen er inngått i samsvar med bestemmelsene i NIFs og NIHF s lover og bestemmelser («idrettens regelverk»), og det henvises særlig til NIFs lov § 2-22 hva gjelder opptak av lån. Ved eventuell motstrid mellom denne avtalen og idrettens regelverk skal avtalen tolkes i samsvar med idrettens regelverk.

1. **Lånet**

Långiver skal yte et lån på til sammen kr. ………. som skal utbetales senest innen …… (dato).

Lånet er et ansvarlig lån, hvilket innebærer at lånet skal stå tilbake for all annen gjeld låntaker måtte ha, bortsett fra eventuelt lignende ansvarlige lån som låntaker etablerer i fremtiden. Långiver skal ikke stille pant eller annen sikkerhet for lånet.

Låntager skal betale renter av den til enhver tid utestående del av lånet. Lånet forrentes med en fast rente på … % p.a. Rentene forfaller til betaling etterskuddsvis…(f.eks hvert halvår henholdsvis 30.06 og 31.12).

Alle omkostninger i forbindelse med låneetableringen, tilbakebetalingen og innfrielse dekkes av Låntaker.

Ved forsinket betaling eller mislighold skal Låntaker betale forsinkelsesrente i medhold av Forsinkelsesrenteloven, fra forfall til betaling skjer. Dersom forfallsdagen for renter ikke faller på en virkedag, skal forfallsdagen fremskyndes til den nærmeste virkedag.

Lånet skal være avdragsfritt inntil …. (dato). *(Lånet må være avdragsfritt i minst to år fra rapporteringsdato med negativ egenkapital).* Etter dette skal lånet nedbetales over … (år) med kr. ….. hver måned (eventuelt kvartalsvis, halvårlig eller årlig).

Lånet er innløst når renter og avdrag er nedbetalt i sin helhet. Låntaker kan med …. dagers varsel helt eller delvis innfri lånet.

1. **Rett til konvertering til aksjekapital**

Låntaker (forutsatt at låntaker er det selskapet som samarbeider med klubben) skal tilrettelegge for at Långiver fritt kan velge å konvertere hele eller deler av lånet til aksjekapital, som alternativ til at lånet innfris. En slik konvertering skal skje til markedspris, fastsatt av eksterne rådgivere etter oppdrag fra Låntaker v/styret.

1. **Overføring av rettigheter og forpliktelser etter avtalen**

De rettigheter og forpliktelser som følger av denne avtalen kan ikke overføres til andre uten forutgående skriftlig samtykke fra den andre parten.

1. **Mislighold**

Dersom Låntaker vesentlig misligholder sine forpliktelser overfor Långiver, kan Långiver

kreve hele gjelden med tillegg av renter, forsinkelsesrenter og alle långiverens kostnader

i forbindelse med misligholdet forfalt til umiddelbar betaling. Som vesentlig mislighold skal alltid anses betalinger som ikke har funnet sted innen 60 virkedager etter forfallsdag.

Ovennevnte bestemmelser avskjærer ikke partenes rettigheter til å gjøre gjeldende andre misligholdsbeføyelser som følge av at en av partene har misligholdt sine forpliktelser etter denne avtalen.

1. **Tvister**

Enhver tvist eller uoverensstemmelse vedrørende denne avtalen skal søkes løst i minnelighet. Partene skal lojalt og etter beste evne søke å bidra til at løsningen skjer ved forhandlinger.

Dersom løsning ikke oppnås i minnelighet, skal tvisten løses ved de sivile domstoler. Vernetinget avtales til å være i ……. .

1. **Call Opsjon**

I tråd med Klubblisensreglementet §7.2, kan Norges Ishockeyforbund ved behov kreve lånet konvertert til Egenkapital.

Denne låneavtalen er utstedt i to eksemplarer. Låntaker og Långiver beholder hvert sitt eksemplar.

X, X (sted, dato)

------------------------------------- -------------------------------------

Långiver Låntager